ཚོགས་འདུའི་རྗེས་ཀྱི་གསར་འགོད་ལྷན་ཚོགས་ཤིག་གི་ཐོག་བྷང་ལ་དེ་ཤིའི་ཕྱི་དྲིལ་བློན་ཆེན་ཨ་ལི་ལགས་ཀྱིས།འདི་ནི་ང་ཚོའི་ལས་གཞིའི་གོམ་པ་དང་པོ་དེ་ཡིན།སྐྱབས་བཅོལ་བ་དེ་དག་རང་ཁྱིམ་དུ་ཕྱིར་ལོག་གཏོང་རྒྱུ་ཡིན།ད་ནི་ང་ཚོས་ལས་ཀ་དངོས་སུ་མགོ་འཛུགས་དགོས་པ་རེད།ཅེས་བརྗོད་འདུག་ལ།དེ་བཞིན་ཨང་སན་སུ་སྐྱིད་ལགས་ཀྱི་མགྲིན་ཚབ་པས་ཕྱོགས་གཉིས་ནས་གྲོས་ཆོད་དེ་དག་ལ་མོས་མཐུན་བྱུང་སོང་།ཞེས་བརྗོད་པ་ཙམ་ལས།གནས་སྟངས་ག་འདྲ་ཞིག་གི་འོག་ནས་རོ་ཧིན་གྷ་ཡའི་མི་མང་རྣམས་ཕྱིར་ལོག་གཏོང་རྒྱུ་ཡིན་མིན་དང་།སྐྱབས་བཅོལ་བ་དེ་ཚོ་ཕྱིར་འགྲོ་འདོད་ཡོད་མེད།གལ་སྲིད་ཕྱིར་ལོག་འདོད་ཡོད་ནའང་འབར་མ་གཞུང་གིས་ག་ཚོད་ཅིག་དང་ལེན་བྱ་རྒྱུ་ཡིན་མིན་སོགས་ཀྱི་གནས་ཚུལ་ཞིབ་ཕྲ་གང་ཡང་འགྲེལ་བརྗོད་བྱས་མེད་པ་རེད།